Brandstigting by skool in Oos-Kaap ondersoekArgieffoto (pixabay.com) Die polisie in die Oos-Kaap ondersoek ŉ saak van brandstigting by ŉ skool in Centane, King William’s Town. Kapt. Jackson Manatha, woordvoerder van die polisie, sê die brand het Donderdagaand by Ncedisizwe Senior Secondary School by Cebe Village uitgebreek. “Vier van die klaskamers is oop gelos, aangesien sommige leerders nog in die middag wou studeer. Die hoof is egter vroeg Vrydagoggend telefonies gekontak om hom in te lig dat ŉ brand by die skool uitgebreek het.” Rekenaartoerusting en skoolmeubels ter waarde van R95 000 is in die brand verwoes. Twee kantore is ook aan die brand gesteek. “Niemand is nog in verband met die voorval in hegtenis geneem nie. Die ondersoek duur voort.”